Çò prumèr que se botèc siguec ua tunica ralhada, ben ajustada ara cintura, e que deishaue eth còth ar aire; se sarrèc un cintuton de filigrana d’aur, qu’en eth placèc un punhau damb mange de jade, incrustat de robin; s’enrodèc eth cap damb un mocador de seda de molti colors, que se sarrèc en front damb ua tripla còrda de peu sedós de camelh joen, e dempús d’aguesti preparatius cuelhec un foet, e manec ara sua esclaua que se vestisse damb era ròba de Budur que venguie de trèir-se e que caminèsse darrèr d’era.